b'\n_START_ARTICLE_\nSucutard, Cluj\n_START_SECTION_\nIstoric\n_START_PARAGRAPH_\nDevastat de trupe str\xc4\x83ine \xc3\xaen anii 1600-1603, satul a r\xc4\x83mas cu pu\xc8\x9bini locuitori._NEWLINE_Familia nobiliar\xc4\x83 Wass a de\xc8\x9binut aici, \xc3\xaenc\xc4\x83 din Evul Mediu, un castel impun\xc4\x83tor.\n_START_SECTION_\nIncidente istorice\n_START_PARAGRAPH_\n\xc3\x8en septembrie 1940, locotenentul ungur Pakucs, la instigarea scriitorului Albert Wass, a arestat \xc8\x99ase locuitori din Sucutard \xc8\x99i a ucis prin \xc3\xaempu\xc8\x99care patru dintre ei (doi rom\xc3\xa2ni \xc8\x99i dou\xc4\x83 evreice) \xc3\xaen localitatea \xc8\x9aaga atunci c\xc3\xa2nd au \xc3\xaencercat s\xc4\x83 fug\xc4\x83 pentru a-\xc8\x99i salva via\xc8\x9ba._NEWLINE_\xc3\x8en mai 1946, Albert Wass \xc8\x99i tat\xc4\x83l s\xc4\x83u Endre Wass, au fost condamna\xc8\x9bi la moarte in absentia de Tribunalul Cluj, iar posesiunile le-au fost confiscate,  fiind responsabili pentru evenimentele care au avut loc at\xc3\xa2t la Sucutard, c\xc3\xa2t \xc8\x99i pentru instigarea \xc8\x99i provocarea m\xc4\x83celului de la Mure\xc8\x99enii de C\xc3\xa2mpie, c\xc3\xa2nd solda\xc8\x9bi unguri, condu\xc8\x99i de locotenentul Gergely Csord\xc3\xa1s, au ucis 11 persoane civile. Wass a fugit din \xc8\x9bar\xc4\x83 \xc8\x99i nu \xc8\x99i-a isp\xc4\x83\xc8\x99it niciodat\xc4\x83 pedeapsa.'